# எண்முறைக் கையொப்பம்



**எண்முறை கையொப்பம்** அல்லது **எண்முறை கையொப்பத் திட்டம்** என்பது ஒரு எண்முறை தகவல் அல்லது ஆவணத்தின் நம்பகத்தன்மையை நிரூபிக்கப் பயன்படுத்தப்படும் ஒரு கணிதத் திட்டமாகும். ஓர் செல்லுபடியான எண்முறை கையொப்பம் தகவலைப் பெறுபவருக்கு அந்தத் தகவல் அறிமுகமான ஒரு அனுப்புநரால் உருவாக்கப்பட்டதென்றும் அந்தத் தகவல் வரும் வழியில் மாற்றப்படவில்லையென்றும் உறுதியளிக்கிறது. எண்முறை கையொப்பங்கள் பொதுவாக மென்பொருள் விநியோகம் மற்றும் பண வரவு செலவுக் கணக்குகளில் பயன்படுத்தப்படுகிறது. இன்னும் வேறு சூழ்நிலைகளில் பொய்க் கையெழுத்து மற்றும் மோசடித் திருத்தம் செய்தல் ஆகியவற்றைக் கண்டுபிடிக்கவும் அது முக்கியமாகப் பயன்படுத்தப்படுகிறது.  

எண்முறை கையொப்பங்கள் பெரும்பாலும் மின்னணுவியல் கையொப்பங்களுக்குப் பயன்படுகின்றன. மின்னணுவியல் கையொப்பம் என்ற சொல் பரவலான அர்த்தத்தை அளிக்கப் பயன்படுத்தப்படுகிறது. அது ஒரு கையொப்பத்தின் நோக்கத்தை நிறைவேற்றும் அம்சம் கொண்டுள்ள எந்த மின்னணுவியல் தரவையும் குறிக்கிறது, ஆனால் அனைத்து மின்னணுவியல் கையொப்பங்களும் எண்முறை கையொப்பங்களைப் பயன்படுத்துவதில்லை. அமெரிக்கா உட்பட சில நாடுகளிலும் ஐரோப்பிய யூனியனிலும், மின்னணுவியல் கையொப்பங்களுக்கு சட்ட ரீதியான முக்கியத்துவம் உள்ளது. என்றாலும், மின்னணுவியல் கையொப்பங்களைப் பற்றிய சட்டங்கள், சட்ட ரீதியான வரையறையைக் கருத்தில் கொள்ளாமல் இங்கு பயன்படுத்தும் விதத்தில் அமையும் எண்முறையில் தகவல்மறைக்கப்பட்ட கையோப்பங்களா இல்லையா என்று தெளிவாக கூறுவதில்லை. எனவே அப்படிப்பட்ட சட்டங்களின் முக்கியத்துவம் சற்று குழப்பம் தரக்கூடியதாகவே உள்ளது.  

எண்முறை கையொப்பங்கள் ஒருவகை சமச்சீரற்ற தகவல்மறைப்பியலை பயன்படுத்துகின்றன. ஒரு பாதுகாப்பற்ற ஊடகத்தின் வழியாக வரும் தகவல்களைப் பெறும் போது அதில் எண்முறை கையொப்பங்கள் இருந்தால் அதைப் பெறுபவர் உண்மையாகவே தனக்குரிய அனுப்புநர் தான் அந்தத் தகவலை அனுப்பினார் என்று நம்ப முடிகிறது. எண்முறை கையொப்பங்கள் பல வகைகளில் பாரம்பரியமாகப் பயன்படுத்தப்பட்டு வரும் கையால் எழுதப்படும் கையொப்பங்களைப் போன்றவையே. முறையாக செயல்படுத்தப்படும் எண்முறை கையொப்பங்களில் மோசடி செய்து கையால் எழுதப்படும் கையொப்பங்களில் செய்வதை விட மிகவும் கடினமாகும். இங்கு விவாதிக்கப்படும் வகையிலான எண்முறை கையொப்ப திட்டங்கள் தகவல்மறைப்பியலின் அடிப்படையிலமைந்தவை. இது திறமிக்கதாக இருக்க வேண்டுமானால் அவற்றை முறையாக செயல்படுத்த வேண்டும். எண்முறை கையொப்பங்கள் மறுதலிக்கமுடியாத தன்மையையும் அளிக்கின்றன. அதாவது ஒருவர் தன்னுடைய தனிப்பட்ட திறவுகோல் இரகசியமாக இருந்தது என்பதை ஒப்புக்கொள்ளும் நிலையில் கையொப்பம் இட்டுவிட்டு தான் கையொப்பமிடவில்லையென்று கூற முடியாது. மேலும் சில மறுதலிக்கமுடியாத திட்டங்களில், ஒரு கால வரையறை உள்ளது. அதனால் தனிப்பட்ட திறவுகோல் வெளிப்பட்டாலும், கையொப்பம் செல்லுபடியாகா நிலையை அடைந்துவிடுகிறது. பிட் சரத்தில் (பிட்ஸ்டிரிங்) எழுதக்கூடிய எதுவும் எண்முறை கையொப்பமிட்ட தகவல்களாக இருக்கலாம். மின்னஞ்சல், ஒப்பந்தங்கள் அல்லது வேறு ஏதாவது தகவல்மறைப்பியல் நெறிமுறையில் அனுப்பப்படுகிற தகவல்கள் போன்றவை இதன் சில உதாரணங்களாகும்.  

## வரையறை

ஒரு எண்முறை கையொப்பத் திட்டம் குறிப்பாக மூன்று நெறிமுறைகளைக் கொண்டுள்ளது:  

- *திறவுகோல் உருவாக்க* வழிமுறை என்பது ஒரு சாத்தியமுள்ள தனிப்பட்ட திறவுகோல் தொகுப்பிலிருந்து ஓர் *தனிப்பட்ட திறவுக்கோலை* சமவாய்ப்பு முறையில் சீராக தேர்ந்தெடுப்பதாகும். இந்த வழிமுறை தனிப்பட்ட திறவுகோலையும் அதற்கிணையான *பொது திறவுகோலையும்* வெளியீடாக வழங்குகிறது.
- *கையொப்பமிடும்* வழிமுறை, தகவல் மற்றும் தனிப்பட்ட திறவுகோல் அளிக்கப்பட்டதும் ஓர் கையொப்பத்தை உருவாக்குகிறது.
- *கையொப்பத்தைச் சரிபார்க்கும்* வழிமுறை என்பது தகவல், பொதுத் திறவுகோல் மற்றும் கையொப்பம் ஆகியவை அளிக்கப்படும்போது அதை ஏற்றுக்கொள்ளவும் செய்யலாம் அல்லது நிராகரிக்கவும் செய்யலாம்.

இரண்டு முக்கிய பண்புகள் தேவைப்படுகின்றன. முதலாவதாக, ஒரு நிலையான தகவல் மற்றும் ஒரு நிலையான தனிப்பட்ட திறவுகோலிலிருந்து கிடைக்கும் கையொப்பம், அந்தத் தகவலோடும் அதற்கிணையான பொது திறவுகோலோடும் சரியாகப் பொருந்துகிறதா என அந்தக் கையொப்பம் சரிபார்க்க வேண்டும். இரண்டாவதாக, தனிப்பட்ட திறவுகோலை கொண்டிராத நபரால் கணினி ரீதியாக ஒரு செல்லும் கையொப்பத்தை உருவாக்க முடியாதபடி இருக்க வேண்டும்.  

## வரலாறு
1976 ஆம் ஆண்டில் விட்ஃபீல்ட் டிஃபியும் (Whitfield Diffie) மார்டின் ஹெல்மேனும் (Martin Hellman) முதல் முறையாக எண்முறை கையொப்பத் திட்டம் என்ற ஒரு கருத்தை விளக்கினார்கள். ஆனால் இது போன்ற திட்டங்கள் இருக்கலாமென்று மட்டுமே அவர்கள் அனுமானித்தனர். அதன் பிறகு, ரொனால்ட் ரிவெஸ்ட் (Ronald Rivest), ஆதி ஷமிர் (Adi Shamir) மற்றும் லென் ஆடல்மேன் (Len Adleman) ஆகியோர் தொடக்கநிலை எண்முறை கையொப்பங்களில் பயன்படக்கூடிய RSA வழிமுறையைக் கண்டுபிடித்தனர். (இது வெறும் கருத்து சான்றாக மட்டுமே வேலை செய்யும் என்பதும் “சாதாரண” RSA கையொப்பங்கள் பாதுகாப்பானதல்ல என்பதும் குறிப்பிடத்தக்கது.) எண்முறை கையொப்பத்தை பரவலாக சந்தைக்கு அளித்த முதல் மென்பொருள் தொகுப்பு 1989 ஆம் ஆண்டில் வெளியிடப்பட்ட லோட்டஸ் நோட்ஸ் 1.0 (Lotus Notes 1.0) ஆகும். அது RSA வழிமுறையைப் பயன்படுத்தியது.  

அடிப்படை RSA கையொப்பங்கள் பின்வருமாறு கணக்கிடப்படுகின்றன. RSA கையொப்ப திறவுகோல்களை உருவாக்க, இரண்டு பெரிய பகா எண்களின் பெருக்கற்பலனின் இருக்கும் ஒரு மட்டு (மாடுலஸ்) *N* கொண்டுள்ள, ஒரு RSA திறவுகோல் இணையை உருவாக்க வேண்டும். இதில் முழு எண்கள் *e* மற்றும் *d* ஆகியவை *e d* = 1 mod φ(*N* ) என்ற விதிக்கு இணங்கி இருக்க வேண்டும். இதில் φ, யூலர் ஃபை-சார்பாகும். கையொப்பமிடுபவரின் பொதுத் திறவுகோலில் *N* மற்றும் *e* ஆகியவை உள்ளன. கையொப்பமிடுபவரின் இரகசிய திறவுகோலில் *d* உள்ளது.  

*m* என்ற ஒரு தகவலுக்கு கையொப்பமிடுவதற்கு, கையொப்பமிடுபவர் σ=*m* <sup>*d* </sup> mod *N* என்பதன் மதிப்பைக் கணக்கிடுகிறார். பயனர் இதன் மதிப்பு சரியாக உள்ளதா எனப் பார்ப்பதற்கு, σ<sup>*e* </sup> = *m* mod *N* என்ற விதியைச் சரிபார்க்கிறார்.  

முன்னரே குறிப்பிட்டிருந்ததைப் போல, இந்த அடிப்படைத் திட்டம் அவ்வளவு பாதுகாப்பானதல்ல. தொழில்நுட்பத் தாக்குதல்களைத் தடுப்பதற்கு, *m* என்ற தகவலுக்கு தகவல்மறைக்கும் ஹாஷ் சார்பை ஒருவர் முதலாவதாக பயன்படுத்தலாம். அதன் பிறகு முடிவுக்கு மேலே விவரிக்கப்பட்ட RSA வழிமுறையைப் பயன்படுத்தலாம். சீரற்ற ஆரக்கிள் மாதிரி என்பதைக் கொண்டு இந்த அணுகுமுறை பாதுகாப்பானது என நிரூபிக்கலாம்.  

RSA உருவாக்கப்பட்ட பிறகு விரைவில் பிற எண்முறை கையொப்பத் திட்டங்களும் உருவாக்கப்பட்டன. அவை முதன் முதலில் உருவான லாம்போர்ட் கையொப்பங்கள், மெர்க்கல் கையொப்பங்கள் (“மெர்க்கல் ட்ரீஸ்” அல்லது “ஹாஷ் ட்ரீஸ்” என்றும் அழைக்கப்படுகிறது) மற்றும் ராபின் கையொப்பங்கள் ஆகியவையாகும்.  

1984 ஆம் ஆண்டில் ஷஃபி கோல்ட்வாசர் (Shafi Goldwasser), சில்வியோ மிகாலி (Silvio Micali) மற்றும் ரொனால்ட் ரிவெஸ்டு (Ronald Rivest) ஆகியோரே முதன்முதலில் எண்முறை கையொப்பத் திட்டஙகளின் பாதுகாப்புத் தேவைகளை மிகவும் உயரிய தரத்தில் வரையறுத்தனர். அவர்கள் கையொப்பத் திட்டங்களுக்கு ஒரு வரிசையமைப்பிலான தாக்குதல் மாதிரிகளை விவரித்தனர். அவர்கள் அத்துடன் GMR கையொப்பத் திட்டத்தையும் வழங்கினர். இதில் முன்னது தேர்ந்தெடுக்கப்பட்ட ஒரு தகவல் தாக்குதலுக்கு எதிராக உள்ள முன்பே உள்ள மோசடியையும் தடுக்கும் என நிரூபிக்கப்பட்டது. எனினும், நடைமுறையில், இந்த வகை கையொப்பம், நேரடியாக பயன்படுத்தப்படாமல் கையொப்பமிட வேண்டிய தகவல், முதலில் சிறு பகுதிகளாகத் துண்டாக்கப்பட்டு (ஹாஷிங்) ஒரு சிறிய தொகுப்பாக உருவாக்கப்படுகிறது. அதற்கு பிறகு கையொப்பமிடப்படுகிறது. இந்த போலி கையொப்பத் தாக்குதல், σ க்கு இணங்குகிற ஒரு ஹாஷ் சார்பு வெளியீட்டை மட்டும் உண்டாக்குகிறது. ஆனால் அந்த மதிப்பை வழங்கும் தகவலை வழங்குவதில்லை. இதனால் தாக்குதல் நடைபெறுவதில்லை. சீரற்ற ஆரக்கிள் மாதிரியில், இந்த ஹாஷ்-அண்ட்-டிகிரிப்ட் கையொப்ப முறை செயலிலிருக்கும் போது தாக்க முடியாததாகும். அது தேர்ந்தெடுக்கப்பட்ட-தகவல் தாக்குதலாக இருந்தாலும் கூட முடியாது. என்றால் ஒரு கையொப்பமிடப்பட்ட தகவலின் சொற்பொருள் விளக்கம் மாற்றப்படமுடியாது என்பதாகும். அதிலும் குறிப்பாக, ஒரு தகவலில் கையொப்பமிடுபவருக்கு தெரியாத மறைக்கப்பட்ட தகவல் இருக்கமுடியாது. அப்படியிருந்தால், கையொப்பமிடப்பட்ட பின் அது வெளிப்படுத்தப்படலாம். WYSIWYS என்பது எண்முறை கையொப்பங்களின் விரும்பக்கூடிய ஒரு பண்பாகும். நவீன கணினி அமைப்புகளில் உள்ள உட்சிக்கல்கள், அதிகரிப்பதன் காரணத்தினால், இதற்கு உத்தரவாதம் அளிப்பது கடினமாக உள்ளது.  

## சில எண்முறை கையொப்ப வழிமுறைகள்
- RSAவின் அடிப்படையிலான முழு டொமெய்ன் (தள) ஹாஷ், RSA-PSS மற்றும் பல.
- DSA
- ECDSA
- ElGamal கையொப்பத் திட்டம்
- மறுக்கமுடியாத கையொப்பம்
- RSAவுடன் SHA (பொதுவாக SHA-1)
- ராபின் கையொப்ப நெறிமுறை
- பாய்ண்ட்கேவல்-ஸ்டர்ன் கையொப்ப நெறிமுறை
- BLS (தகவல்மறைப்பியல்)
- ஷ்னோர் கையொப்பம்
- உள்ளர்த்தமுள்ள சான்றிதழ்
- ஒட்டுமொத்த கையொப்பம் - ஒன்று சேர்த்தலை ஆதரிக்கும் ஒரு கையொப்பத் திட்டம்: N பயனர்களிடமிருந்து n தகவல்களுக்கு n கையொப்பங்கள் அளிக்கப்படுகின்றன என்று வைத்துக்கொள்வோம், இந்த அனைத்து கையொப்பங்களையும் அனைத்து பயனர்களுக்கும் நிலையான அளவுள்ள ஒரே கையொப்பமாக மாற்றலாம். இந்த ஒற்றை கையொப்பம், n பயனர்கள் தான் n அசல் தகவல்களையும் கையொப்பமிட்டார்கள் என்ற நம்பிக்கையை சரி பார்ப்பவருக்கு அளிக்கும்.

## தற்போதைய பயன்பாட்டு நிலை - சட்டம் மற்றும் நடைமுறை ரீதியாக

தகவல்மறைப்பியல் கோட்பாடு அல்லது சட்ட முறைகள் எதுவாக இருந்தாலும் எண்முறை கையொப்பத் திட்டங்கள் பொருள் கொண்டிருக்க வேண்டும் என்ற அடிப்படைத் தேவை உள்ளது:  

1. 
1. ; தர வழிமுறைகள்
1. : சில பொது-திறவுகோல் வழிமுறைகள் பாதுகாப்பற்றவையாக உள்ளன, அவற்றுக்கு எதிராக உள்ள நடைமுறை தாக்குதல்கள் கண்டறியப்பட்டுள்ளன.
1. ; தர செயற்படுத்துதல்கள்
1. : தவறோடு(தவறுகளோடு) உள்ள ஒரு நல்ல வழிமுறையை (அல்லது வரைமுறை) செயல்படுத்த முடியாது.
1. ; தனிப்பட்ட திறவுகோல் இரகசியமாகவே இருக்க வேண்டும்.
1. : அது வேறு யாராவது ஒருவருக்குத் தெரிந்துவிட்டால், அந்த நபர் வேறு எதற்கும் *துல்லியமான* எண்முறை கையொப்பங்களை உருவாக்க முடியும்.
1. ; பொது திறவுகோல் உரிமையாளர் சரிபார்க்கக் கூடியவராக இருக்க வேண்டும்.
1. : ராஜாவுடன் சம்பந்தப்பட்ட பொது திறவுகோல் உண்மையில் ராஜாவிடமிருந்து தான் வந்தது என்றிருக்க வேண்டும். இது பொதுவாக ஒரு பொது திறவுகோல் உள்கட்டமைப்பு கொண்டு செய்யப்படுகிறது. பொதுத் திறவுகோல்<math>\leftrightarrow</math>பயனர் தொடர்பைக் கொண்டு PKI இயக்குனரால் (சான்றளிக்கும் அதிகாரி என்றழைக்கப்படுகிறது) சான்றளிக்கப்படுகின்றது. யார் வேண்டுமானாலும் சான்று (பொதுவாக தகவல்மறைப்பியல் கொண்டு பாதுகாக்கப்பட்ட அடையாள சான்றிதழில் உள்ளடங்குகிற) கோரக்கூடிய ‘திறந்தவெளி’ PKI இல் தவறிய சான்றுகளின் சாத்தியக்கூறு எளிமையானதல்ல. வணிக PKI இயக்குநர்கள், எல்லோராலும் அறியப்பட்ட பல பிரச்சனைகளை எதிர்கொண்டிருக்கிறார்கள். இப்படிப்பட்ட தவறுகளால் போலி கையொப்பம் மற்றும் ஆவணங்கள் தவறான உரிமையாளரைக் காண்பித்தல் ஆகியவை நேரலாம், ‘கட்டுப்படுத்தப்பட்ட’ PKI அமைப்புகள் மிகவும் விலை உயர்ந்தவையாகும், ஆனால் இது போன்று அதை எளிதாக திசை திருப்பிவிட முடியாது.
1. ; பயனர்கள் (மற்றும் அவருடைய மென்பொருள்) கையொப்ப நெறிமுறையை ஒழுங்காக நிறைவேற்ற வேண்டும்.

இந்த அனைத்து நிபந்தனைகளும் நிறைவேறினால் தான் ஒரு எண்முறை கையொப்பம், தகவலை யார் அனுப்பினார் என்பதற்கும், அதில் உள்ளடகத்துக்கான இசைவுக்கும் சான்றாக அமையும். தற்போது இருக்கும் பொருளியல் சாத்தியங்களின் இந்த உண்மை நிலவரத்தை, இயற்றப்படும் சட்டங்களால் மாற்ற முடியாது. என்றாலும், இந்த உண்மையை அவை பிரதிபலிக்கவில்லை.  

PKI இயக்கத்தின் மூலம் இலாபமடைய எதிர்பார்க்கும் வணிக நிறுவனங்கள் அல்லது பழைய பிரச்சனைகளுக்குப் புதிய தீர்வுகளை முன்வைக்கும் தொழில்நுட்ப புது முயற்சியாளர்களின் வற்புறுத்துதலின் மூலம் சட்டமன்றங்கள் எண்முறை கையொப்பங்கள் தொடர்பான சில சட்டங்களை இயற்றுகின்றன. அவற்றின் மூலம் சட்டமன்றங்கள் எண்முறை கையொப்பங்களை அங்கீகரித்து, சான்றளித்து, ஊக்குவித்து அல்லது அனுமதித்து பல அதிகார எல்லைகளில் சட்டங்கள் மற்றும்/அல்லது விதிமுறைகளை இயற்றுகின்றன மற்றும் அவைகளுடைய சட்டப்பூர்வமான விளைவுகளையும் கோடிட்டுள்ளன (அல்லது வரையறுக்கின்றன). முதலில் அமெரிக்க ஒன்றியத்தின் யூடாவில் இது செயல்படுத்தப்பட்டதாகக் கூறப்படுகிறது. இதைத் தொடர்ந்து மாஸசுஸட்ஸ் மற்றும் கலிஃபோர்னியா மாகாணங்களில் கொண்டுவரப்பட்டது. பிற நாடுகளும் இந்தப் பகுதியில் சட்டங்கள் அல்லது விதிமுறைகளை விதித்துள்ளன. ஐக்கிய நாடுகள் அமைப்பும் சிறிது நாட்களாக செயல்படும் மாதிரி சட்ட திட்டத்தில் ஈடுபட்டிருந்தது. இத்தகைய சட்டங்கள் (அல்லது முன்மொழியப்பட்ட சட்டங்கள்) இடத்துக்கு இடம் வேறுபடுகின்றன. இது தகவல்மறைப்பியல் சார்ந்த பொருளியல் எதிர்பார்ப்புகளிலிருந்து (சாதகமாகவும் பாதகமாகவும்) மாறுபடுகிறது. ஒட்டுமொத்தமாக பயனர்கள் மற்றும் குறியிடுபவர்கள், இரு சாராருமே தகவல்மறைப்பியலில் அறிவார்ந்தவர்களாக இல்லாததனால், இருவரையும் குழப்பத்தான் செய்திருக்கின்றன. பெரும்பாலான சட்ட அம்சங்களில் தொழில்நுட்ப தரங்கள் கைக்கொள்ளப்படாததால், அவை சற்று பின்தங்கியே காணப்படுகின்றன. இதனால் பொருளியலானது பரிமாற்ற இயக்கம், நெறிமுறை விருப்பத்தேர்வுகள், திறவுகோல் நீளங்கள் ஆகியவற்றில் அளிக்க முயல்கின்ற தொழில்நுட்ப ஒருமையானது ஏறக்குறைய தாமதமாகிக் கொண்டேவருகிறது.  

:*மேலும் காண்க* : ABA எண்முறை கையொப்ப வழிகாட்டல்கள்  

## தொழில்துறை தரக்கட்டுப்பாடுகள்
முறைப்படுத்துபவர்களுக்கும் நிறுவனங்களில் உள்ள அங்கத்தினர்களுக்கும் இடையே, எண்முறை கையொப்பங்களைப் பயன்படுத்துவதற்காக, சில நிறுவனங்கள், பொதுவான பரிமாற்ற இயக்கத் தரக்கட்டுப்பாடுகளை நிறுவின. ஆட்டோமொபைல் துறைக்காக ஆடோமோட்டிவ் நெட்வர்க் எக்ஸ்சேன்ஜும், உடல்நல பராமரிப்பு நிறுவனத்திற்காக SAFE-பையோஃபார்மா அசோசியேஷனும் நிறுவப்பட்டன.  

### மறையீட்டில் கையொப்பம் இடுவதற்காக தனித்திறவுகோல் இணைகளைப் பயன்படுத்துதல்
பல நாடுகளில், பாரம்பரிய எழுதுகோல் மற்றும் காகித கையொப்பங்களுக்கு இருக்கும் மதிப்பே எண்முறை கையொப்பங்களுக்கும் உள்ளது. பொதுவாக, இந்த வரைமுறைகளின்படி, எண்முறையில் கையொப்பமிடப்பட்ட எதுவும் கையொப்பம் இடுபவரை ஆவணத்தில் உள்ள நிபந்தனைகளுக்கு கட்டுப்படுத்துகிறது. இது போன்ற காரணத்திற்காக, மறையீட்டிற்கும் கையொப்பத்திற்கும் தனித்திறவுகோல் இணைகளைப் பயன்படுத்துதல் சிறந்தது என்று பெரும்பாலான நேரங்களில் கருதப்படுகிறது. மறையீடு திறவுகோல் இணையைப் பயன்படுத்தி மறையீடு செய்யப்பட்ட உரையாடலில் ஒருவர் ஈடுபடலாம் (*எ.கா* , வீடு-மனை தொழில் பரிவர்த்தனை குறித்தவைகளில்). ஆனால் மறையீடு, அந்த நபர் அனுப்பும் எந்த தகவலையும் சட்ட ரீதியாக கையொப்பமிடாது. இருவரும் ஒப்புக்கொண்ட பிறகே அவர்களுடைய கையொப்பமிடும் திறவுகோல்களின் மூலம் அவர்கள் ஒப்பந்தத்தில் கையொப்பமிடுவார்கள். அதற்கு பிறகே, குறிப்பிட்ட ஆவணத்தின் நிபந்தனைகளின் மூலம் அவர்கள் இருவரும் சட்ட ரீதியாக இணைக்கப்படுவார்கள். கையொப்பமிடப்பட்ட பிறகு, மறையீடு செய்யப்பட்ட இணைப்பின் மூலமாக ஆவணம் அனுப்பப்படலாம்.